ลดธงครึ่งเสาทั่วราชอาณาจักรเพื่อไว้อาลัยแด่ เชค เคาะลีฟะฮ์ บิน ซัยยิด อัลนะฮ์ยาน
นายกรัฐมนตรี มีคำสั่งให้ส่วนราชการและรัฐวิสาหกิจ ลดธงครึ่งเสาทั่วราชอาณาจักร ตั้งแต่วันที่ 17-19 พฤษภาคม 2565  เพื่อไว้อาลัยแด่ เชค เคาะลีฟะฮ์ บิน ซัยยิด อัลนะฮ์ยาน ประธานาธิบดีแห่งสหรัฐอาหรับเอมิเรตส์ และเจ้าผู้ครองรัฐอาบูดาบี เสด็จสวรรคต ด้วย เชค เคาะลีฟะฮ์ บิน ซัยยิด อัลนะฮ์ยาน (His Highness Sheikh Khalifa bin Zayed Al Nahyan) ประธานาธิบดีแห่งสหรัฐอาหรับเอมิเรตส์ และเจ้าผู้ครองรัฐอาบูดาบี เสด็จสวรรคต เมื่อวันศุกร์ที่ 13 พฤษภาคม 2565 พระชนมพรรษา 74 พรรษา นายกรัฐมนตรี จึงได้มีคำสั่งให้ส่วนราชการและรัฐวิสาหกิจ ลดธงครึ่งเสาทั่วราชอาณาจักร เพื่อไว้อาลัยแด่ เชค เคาะลีฟะฮ์ บิน ซัยยิด อัลนะฮ์ยาน ตั้งแต่วันอังคารที่ 17 - วันพฤหัสบดีที่ 19 พฤษภาคม 2565 รวม 3 วันทำการ และขอความร่วมมือให้หน่วยงานของรัฐทุกแห่งลดธงครึ่งเสาตามกำหนดวันดังกล่าว